open-index/open-wikipedia-markdown huggingface dataset:
แทกทิเคิลเมเนเจอร์ 2

***แทกทิเคิลเมเนเจอร์ 2*** () เป็นวิดีโอเกมจำลองการจัดการฟุตบอลสำหรับระบบอามิกา และวินโดวส์ ที่ได้รับการพัฒนาโดยเคมี แมร์เตนส์ แห่ง*ทอล์กกิงเบิดส์* ซึ่งเป็นบริษัทผู้พัฒนาในสหราชอาณาจักรที่เอสเซกซ์ซึ่งเลิกกิจการไปแล้วในสมัยนั้น และเผยแพร่โดยแบล็กเลเจนด์ซอฟต์แวร์ใน ค.ศ. 1995

## รูปแบบการเล่น
*แทกทิเคิลเมเนเจอร์*เป็นเกมจำลองการจัดการฟุตบอลที่ให้ผู้เล่นหนึ่งถึง 46 คนเล่นพร้อมกันได้ โดยไม่มีเป้าหมายที่แน่นอน แต่เป้าหมายคือการจัดการทีมฟุตบอลให้ประสบความสำเร็จมากที่สุด เพื่อให้บรรลุสิ่งนี้ ผู้เล่นสามารถเลือกทีม, กำหนดกลยุทธ์ รวมถึงซื้อและขายนักฟุตบอล

## รายละเอียดผลิตภัณฑ์
ควบคุมทีมที่ผู้เล่นชื่นชอบ และพาพวกเขาไปสู่ถ้วยรวมถึงชัยชนะลีกในแทกทิเคิลเมเนเจอร์ 2 ซึ่งเป็นภาคต่อของหนึ่งในเกมการจัดการฟุตบอลที่ได้รับการจัดอันดับสูงสุดเท่าที่เคยมีมา ซึ่งเน้นที่ความสมจริงเป็นพิเศษ และผู้เล่นจะต้องใช้ทุกเคล็ดลับในตำราเพื่อเปลี่ยนแปลงโชคชะตาของสโมสร นอกจากนี้ ผู้เล่นยังสามารถดูไฮไลต์การแข่งที่มีรายละเอียดสามระดับ ได้แก่: การทำประตูเท่านั้น, ไฮไลต์ และแบบเรียลไทม์

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:เกมสำหรับอะมิกา
หมวดหมู่:เกมสำหรับวินโดวส์
หมวดหมู่:วิดีโอเกมการจัดการฟุตบอล
หมวดหมู่:วิดีโอเกมที่พัฒนาขึ้นในสหราชอาณาจักร
ไว้ทุกข์

[thumb|เด็กหญิงในชุดไว้ทุกข์กำลังถือรูปถ่ายของพ่อของเธอ ซึ่งคาดว่าจะเสียชีวิตระหว่าง[สงครามกลางเมืองอเมริกา]]
thumb|ภาพวาดหญิงชาวอียิปต์กำลังไว้ทุกข์

**ไว้ทุกข์** หรือ **การไว้ทุกข์** เป็นการแสดงออกจากประสบการณ์ที่เป็นผลสืบเนื่องมาจากเหตุการณ์ในชีวิตที่เกี่ยวข้องกับการสูญเสีย ทำให้เกิดความเศร้าโศก เกิดขึ้นจากการตายของบุคคลหนึ่ง โดยเฉพาะคนที่รัก แม้ว่าการสูญเสียจากความตายจะไม่ใช่สาเหตุของความเศร้าโศกเพียงเท่านั้น

คำนี้ใช้เพื่ออธิบายพฤติกรรมที่ซับซ้อน ซึ่งผู้ตายมีส่วนร่วมหรือคาดว่าจะมีส่วนร่วม การแสดงออกซึ่งแตกต่างกันไปตามวัฒนธรรม การสวมเสื้อผ้าสีดำเป็นแนวทางปฏิบัติอย่างหนึ่งในหลายประเทศ และอาจจะเห็นการแต่งกายในแบบอื่น ๆ ผู้ที่ได้รับผลกระทบมากที่สุดจากการสูญเสียบุคคลอันเป็นที่รักมักสังเกตได้ในห้วงเวลาแห่งการไว้ทุกข์ โดยเฉพาะการละเว้นกิจกรรมรื่นเริง และพฤติกรรมที่เงียบและให้เกียรติ ผู้คนอาจปฏิบัติตามพิธีทางศาสนาในโอกาสดังกล่าว

การไว้ทุกข์อาจนำไปใช้กับการเสียชีวิตของหรือวันครบรอบการเสียชีวิตของบุคคลสำคัญ เช่น ผู้นำประเทศ, พระมหากษัตริย์, บุคคลสำคัญทางศาสนา หรือแม้แต่สมาชิกในครอบครัว การไว้ทุกข์อาจเกิดขึ้นในโอกาสดังกล่าว ในช่วงไม่กี่ปีที่ผ่านมา ประเพณีบางอย่างได้หลีกทางให้การปฏิบัติที่เข้มงวดน้อยลง แม้ว่าจะมีการปฏิบัติตามขนบธรรมเนียมและประเพณีมากมาย

## เชิงอรรถ
### อ้างอิง

### บรรณานุกรม
* ''The Canada Gazette''
* Clothing of Ancient Rome 
* Charles Spencer, *Cecil Beaton: Stage and Film Designs*, London: Academy Editions, 1975. (no ISBN)
* Karen Rae Mehaffey, *The After-Life: Mourning Rituals and the Mid-Victorians*, Lasar Writers Publishing, 1993. (no ISBN)
* 
*

## แหล่งข้อมูลอื่น
* 

หมวดหมู่:ประเพณีเกี่ยวกับความตาย
หมวดหมู่:งานศพ
หมวดหมู่:ประวัติศาสตร์เครื่องแต่งกาย
พระองค์เจ้ามาลิกา ยุคันธร

**สมเด็จพระสว่างวัฒนาราชกนิษฐาจำเริญรัตน์** (, *สมฺเฎจพระสวางฺควฑฺฒนาราชกนิษฐาจมฺเรนฺรตฺน*) พระนามเดิม **พระองค์เจ้ามาลิกา ยุคันธร** (; ส่วนพระองค์สะกดว่า **ยุคุนธร**; พ.ศ. 2414 – 18 มีนาคม พ.ศ. 2494) เป็นพระราชธิดาในพระบาทสมเด็จพระนโรดม บรมรามเทวาวตาร ประสูติแต่นักนางพยาม หรือพยู (บางแห่งว่าชื่อ แญก นู) และเป็นพระชายาในพระองค์เจ้านโรดม อรุณยุคนธร (หรือ ยุคุนธร) พระราชโอรสในพระบาทสมเด็จพระนโรดม บรมรามเทวาวตาร ประสูติแต่พระนางจอมผลทิพสุดาจันทร์ พระสนมเอก ซึ่งเป็นพระเชษฐาต่างพระมารดา ประสูติพระโอรส-ธิดาด้วยกันสี่พระองค์ พระธิดาสองพระองค์ประกอบกิจเป็นครู พระองค์หนึ่งเป็นครูโรงเรียนโรดม และอีกพระองค์หนึ่งเป็นครูโรงเรียนมาลิกา ช่วงหลังสงครามโลกครั้งที่สอง พระองค์เจ้าปิงเปียง ยุคันธร ซึ่งเป็นพระธิดาพระองค์หนึ่ง ได้รับเลือกให้เป็นตัวแทนของกัมพูชาในการประชุมสมัชชาสหภาพฝรั่งเศสในกรุงปารีส ก่อนถูกเลือกให้เป็นรองประธานสมัชชาดังกล่าวใน พ.ศ. 2492 ในหนังสือ *ถกเขมร* ของหม่อมราชวงศ์คึกฤทธิ์ ปราโมช กล่าวถึงพระธิดาอีกองค์ คือ พระองค์เจ้าเป็งป็อก ยุคันธร ทรงดำรงตำแหน่งเป็นรัฐมนตรีว่าการกระทรวงศึกษาธิการของกัมพูชา

พระองค์เจ้ามาลิกาสามารถตรัสและเขียนภาษาไทยได้ดีเช่นเดียวกับพระธิดาพระองค์เล็กซึ่งเข้าไปศึกษาในกรุงเทพมหานคร จากเดิมที่ตรัสภาษาไทยไม่ได้ทั้งสองพระองค์ ทรงสนิทสนมกับสมเด็จพระเจ้าบรมวงศ์เธอ กรมพระยาดำรงราชานุภาพ มาตั้งแต่ครั้งยังประทับอยู่ในกรุงเทพมหานคร พระองค์เจ้ามาลิกาเป็นสัญลักษณ์ของสตรีกัมพูชายุคใหม่ ทรงตั้งโรงเรียนเอกชนสำหรับสตรีภายในพระตำหนักส่วนพระองค์ ใช้ชื่อว่า *โรงเรียนมาลิกา* ก่อตั้งเมื่อวันที่ 11 ธันวาคม พ.ศ. 2454 มีนักเรียนจำนวน 50 คน เปิดสอนวิชาภาษาเขมร ภาษาฝรั่งเศสขั้นพื้นฐาน และวิชาเย็บปักถักร้อย โดยมีพระธิดาพระองค์หนึ่งเป็นครูสอนในโรงเรียนดังกล่าว ในช่วงปลายพระชนม์ชีพพระองค์เจ้ามาลิกาได้รับการสถาปนาให้มีพระอิสริยยศสูงขึ้น มีพระนามว่า **สมเด็จสว่างวัฒนา**

พระองค์เจ้ามาลิกา ยุคันธร สิ้นพระชนม์เมื่อวันที่ 18 มีนาคม พ.ศ. 2494

## อ้างอิง

หมวดหมู่:เจ้าหญิงกัมพูชา
หมวดหมู่:ชาวกัมพูชาเชื้อสายไทย
หมวดหมู่:บุคคลจากพนมเปญ
หมวดหมู่:ราชสกุลนโรดม
หมวดหมู่:ชาวกัมพูชาในประเทศไทย
หมวดหมู่:ครูชาวกัมพูชา
หมวดหมู่:พระองค์เจ้าหญิง
ทฤษฎีจีบเธอ

**ทฤษฎีจีบเธอ** เป็นละครชุดทางโทรทัศน์ในปี พ.ศ.2562 นำแสดงโดย อรรถพันธ์ พูลสวัสดิ์ (กัน) และ จุมพล อดุลกิตติพร (ออฟ) กำกับการแสดงโดย ณัฐพงษ์ มงคลสวัสดิ์ อำนวยการผลิตโดย จีเอ็มเอ็มทีวี ทฤษฎีจีบเธอเป็นซีรีส์หนึ่งในสิบสามเรื่องที่เปิดตัวในงาน "GMM25 Fun Fact Stories 2019" ที่จัดขึ้นโดย จีเอ็มเอ็มทีวี ในวันที่ 5 พฤศจิกายน พ.ศ.2561ออกอากาศครั้งแรกทางจีเอ็มเอ็ม 25 และ ไลน์ทีวี ทุกวันเสาร์เวลา 21:25 น. (ตามเวลาไทย) ทางจีเอ็มเอ็ม 25 และ 23:00 น. ทางไลน์ทีวี เริ่มตั้งแต่ 1 มิถุนายน 2562 และสิ้นสุดลงในวันที่ 17 สิงหาคม พ.ศ.2562

## เรื่องย่อ
เป็นเรื่องราวของนักศึกษาวิชาภาพยนต์อย่าง เติร์ด (อรรถพันธ์ พูลสวัสดิ์) ที่แอบชอบเพื่อนสนิทที่ชื่อ ค่าย (จุมพล อดุลกิตติพร) มาเป็นเวลา 3 ปี กับผลจากความรักที่ไม่สมหวังเติร์ดตัดสินใจที่จะหยุดความรู้สึกของเขา ไม่ว่าจะยากแค่ไหนแต่เมื่อเติร์ดตัดสินใจที่จะหยุดความรู้สึกนี้ กลับกันค่ายก็รู้ตัวโดยบังเอิญว่าเขาก็มีความรู้สึกต่อเติร์ดมากกว่าคำว่าเพื่อนไปแล้ว

## นักแสดงและบทบาท
ด้านล่างนี้คือนักแสดงที่แสดงในซีรีส์ :

### นักแสดงหลัก
*อรรถพันธ์ พูลสวัสดิ์ (กัน) รับบท เติร์ด
*จุมพล อดุลกิตติพร (ออฟ) รับบท ค่าย
*ณวัชร์ พุ่มโพธิงาม (ไวท์) รับบท ทู
*ชินรัฐ สิริพงษ์ชวลิต (ไมค์) รับบท โบน

### นักแสดงสมทบ
*พิรพัฒน์ วัฒนเศรษสิริ (เอิร์ธ) รับบท อั้น
*ซาร่า เล็กจ์ (ซาร่า) รับบท ป่าน
*นีร สุวรรณมาศ (นีร) รับบท ลิน
*ภัทร เอกแสงกุล (เฟย) รับบท เชน
*สุภากาญจ์ เบญจอารักษ์ (นก) รับบท ชิงชิง

### นักแสดงรับเชิญ
*อลีสญาฌ์ ทอย (อลิส) (ตอนที่ 1)
*เบนจามิน โจเซฟ วาร์นี (เบน) รับบท ต้น (ตอนที่ 6-7)
*ธนบูลย์ วัลลภศิรินันท์ (นะ) รับบท แก็บ แฟนของป่าน (ตอนที่ 8-9,11-12)
*จิรพิสิษฐ์ จารวิจิตร (บูม) รับบท ผู้ชายในบาร์ (ตอนที่ 11)
*สุทธิภา คงแนวดี (น้อ) รับบท แฟนของโบน (ตอนที่ 12)
*สุรีย์ญะเรศ ยะคะเรศ (พริกขิง) รับบท ฟ้าใส
*ภัสณิชา กุลสิงห์ (ปลาย) รับบท ส้ม
*กฤตย์ ส่งสัมพันธ์ (คริส) รับบท ผู้ชายที่เข้ามาคัดเลือกนักแสดงละครเวที (ตอนที่ 7)

## ''สแตนด์ บาย มี''
ในวันที่ 26 ตุลาคม พ.ศ.2563 ทางจีเอ็มเอ็มทีวีได้ประกาศตอนพิเศษของซีรีส์ชื่อดังอย่าง"ทฤษฎีจีบเธอ" โดยใช้ชื่อตอนว่า "สแตนด์ บาย มี" ออกอากาศในวันที่ 28 ตุลาคม พ.ศ.2563

## เพลงประกอบซีรีส์

## เรตติง

#### เรตติงทางโทรทัศน์ในประเทศไทย
ในตารางด้านล่าง  แสดงถึงเรตติงที่ต่ำที่สุดและ จะแสดงถึงเรตติงที่สูงที่สุด

## รางวัลและการเสนอชื่อเข้าชิงรางวัล

## การออกอากาศในต่างประเทศ
* ญี่ปุ่น – ในวันที่ 28 กันยายน พ.ศ.2563 Klockworx Co.,Ltd [jp] ประกาศว่าได้รับสิทธิ์การจัดจำหน่ายของซีรีย์โทรทัศน์สามชุดจากจีเอ็มเอ็มทีวีซึ่งรวมถึงซีรีส์ทฤษฎีจีบเธอด้วย มีกำหนดที่จะออกอากาศในประเทศพร้อมคำบรรบายภาษาญี่ปุ่นในช่วงต้นปี 2021

* ฟิลิปปินส์ – ซีรีส์นี้เป็นหนึ่งในห้าซีรีส์ที่ทางจีเอ็มเอ็มทีวีได้จัดจำหน่ายให้ ABS-CBN Corporation ตามประกาศของ Dreamscape Entertainment ในวันที่ 10 กันยายน พ.ศ.2563 และออกอากาศทุกตอนทาง ไอวอนท์ ทีเอฟซี ในวันที่ 7 ธันวาคม พ.ศ.2563

## อ้างอิง

## แหล่งข้อมูลอื่น
*ทฤษฎีจีบเธอ ที่ เว็บไซต์อย่างเป็นทางการของจีเอ็มเอ็ม 25
*

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์วัยรุ่น
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ช่องจีเอ็มเอ็ม 25
สำราญ นวลมา

พลตำรวจเอก **สำราญ นวลมา**  (เกิด 14 มิถุนายน พ.ศ. 2516) เป็นข้าราชการตำรวจชาวไทย ปัจจุบันดำรงตำแหน่งรองผู้บัญชาการตำรวจแห่งชาติ กรรมการผู้ทรงคุณวุฒิในคณะกรรมการคดีพิเศษ และกรรมการกลางสมาคมกีฬาฟุตบอลแห่งประเทศไทย ในพระบรมราชูปถัมภ์ อดีตผู้ช่วยผู้บัญชาการตำรวจแห่งชาติ และอดีตผู้บัญชาการตำรวจนครบาล

## ประวัติ
สำราญ เกิดเมื่อวันที่ 14 มิถุนายน พ.ศ. 2516 ที่ตำบลบางเก่า อำเภอชะอำ จังหวัดเพชรบุรี เป็นบุตรนายสำรวย กับนางปลิ่ง นวลมา เป็นนักเรียนเตรียมทหาร รุ่นที่ 34 (รุ่นเดียวกับพลโทวันชนะ สวัสดี และร้อยเอก รชฏ พิสิษฐบรรณกร), นักเรียนนายร้อยตำรวจ รุ่นที่ 50 

สำราญ เริ่มรับราชการครั้งแรก เมื่อปี พ.ศ. 2540 ในตำแหน่งพนักงานสอบสวน สถานีตำรวจนครบาลพระโขนง จนเมื่อวันที่ 1 ตุลาคม พ.ศ. 2564 ได้ดำรงตำแหน่งผู้บัญชาการตำรวจนครบาล และได้รับพระราชทานยศ พลตำรวจโท ต่อมาในวันที่ 1 ตุลาคม พ.ศ. 2565 ได้ดำรงตำแหน่งผู้ช่วยผู้บัญชาการตำรวจแห่งชาติ ต่อมาวันที่ 6 ตุลาคม พ.ศ. 2565 เขาเป็นหนึ่งในตำรวจที่ลงพื้นที่ร่วมกับพลตำรวจเอก ดำรงศักดิ์ กิตติประภัสร์ และ พลตำรวจเอก สุรเชชษฐ์ หักพาล เพื่อตรวจสอบเหตุกราดยิงที่จังหวัดหนองบัวลำภู พ.ศ. 2565

## การรับราชการตำรวจ
* พ.ศ. 2540 – รองสารวัตรสอบสวน สถานีตำรวจนครบาลพระโขนง
* พ.ศ. 2546 – รองสารวัตรสืบสวน สถานีตำรวจนครบาลทองหล่อ
* พ.ศ. 2547 – สารวัตรงานสายตรวจ 2 กองกำกับการสายตรวจ กองบังคับการสายตรวจและปฏิบัติการพิเศษ
* พ.ศ. 2548 – สารวัตรงานสายตรวจ 2 กองกำกับการ 1 กองบังคับการตำรวจปฏิบัติการพิเศษ
* พ.ศ. 2550 – สารวัตรป้องกันปราบปราม สถานีตำรวจนครบาลบางนา
* พ.ศ. 2552 – รองผู้กำกับการสืบสวน 3 กองบังคับการสืบสวนสอบสวน กองบัญชาการตำรวจนครบาล
* พ.ศ. 2554 – รองผู้กำกับการสายตรวจ กองบังคับการสายตรวจและปฏิบัติการพิเศษ
* พ.ศ. 2555 – ผู้กำกับการสถานีตำรวจนครบาลดอนเมือง
* พ.ศ. 2557 – ผู้กำกับการสายตรวจ กองบังคับการสายตรวจและปฏิบัติการพิเศษ
* พ.ศ. 2559 – รองผู้บังคับการสายตรวจและปฏิบัติการพิเศษ
* พ.ศ. 2561 – ผู้บังคับการสายตรวจและปฏิบัติการพิเศษ
* พ.ศ. 2563 – รองผู้บัญชาการตำรวจนครบาล
* พ.ศ. 2564 – ผู้บัญชาการตำรวจนครบาล
* พ.ศ. 2565 – ผู้ช่วยผู้บัญชาการตำรวจแห่งชาติ
* พ.ศ. 2568 – รองผู้บัญชาการตำรวจแห่งชาติ

## เกียรติยศ
* พ.ศ. 2558 – ได้รับคัดเลือกเป็นข้าราชการพลเรือนดีเด่น ประจำปีพุทธศักราช 2558
* พ.ศ. 2560 – ได้รับมอบโล่ประกาศเกียรติคุณแก่บุคคลที่มีผลงานดีเด่นในการป้องกันและแก้ไขปัญหายาเสพติดประจำปี 2560 จากสำนักงาน ป.ป.ส.
* พ.ศ. 2563 – ได้รับมอบโล่ประกาศเกียรติคุณแก่บุคคลที่มีผลงานยอดเยี่ยมในการป้องกันและแก้ไขปัญหายาเสพติดประจำปี 2563 จากสำนักงาน ป.ป.ส.

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:บุคคลจากอำเภอชะอำ
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรมาลา
แนคแซท 2

***แนคแซท 2*** () เป็นดาวเทียมขนาดเล็กของประเทศไทย ที่ออกแบบและพัฒนาโดยมหาวิทยาลัยเทคโนโลยีพระจอมเกล้าพระนครเหนือ เป็นดาวเทียมรูปแบบ Ride-Sharing Platform คือเปิดให้หน่วยงานและองค์กรที่ต้องการใช้ประโยชน์จากห้วงอวกาศ สามารถร่วมส่งเพย์โหลดของตนเองไปกับดาวเทียมได้ โดยไม่ต้องสร้างดาวเทียมเองทั้งดวง โดยมีภารกิจรับค่าเซนเซอร์ในจุดอับสัญญาณ (IoT) จาก แอดวานซ์ อินโฟร์ เซอร์วิส ภารกิจระบบติดตามตำแหน่งความเร็วรถไฟไทย ภารกิจสถานีทวนสัญญาณวิทยุสมัครเล่น ภารกิจตรวจวัดรังสีแกมมาในอวกาศจากมหาวิทยาลัยพะเยา และโรงเรียนเตรียมวิศวกรรมศาสตร์ ไทย-เยอรมัน

ดาวเทียมขึ้นสู่วงโคจรในวันที่ 27 ตุลาคม 2568 ด้วยจรวดนำส่ง H3 ไปยังสถานีอวกาศนานาชาติ ในภารกิจทดสอบยานขนส่งเสบียง HTV-X1 และได้ถูกปล่อยจาก โมดูลห้องทดลองของญี่ปุ่น ในวันที่ 3 กุมภาพันธ์ 2569 เวลา 15:55 น. ตามเวลาประเทศไทย

ในวันที่ 22 กุมภาพันธ์ 2569 เวลา 01:02 น. ตามเวลาประเทศไทย สถานีภาคพื้นดินของสถาบันวิจัยดาราศาสตร์แห่งชาติ จังหวัดเชียงใหม่ สามารถรับสัญญาณดาวเทียมได้เป็นครั้งแรก เป็นสัญญาณโทรมาตรรายงานสถานะระบบของดาวเทียม เช่น ข้อมูลแบตเตอรี่และเซลล์แสงอาทิตย์ หลังจากนั้นมีการรับสัญญาณได้ในหลายประเทศตามมา

## รายละเอียด
เป็นดาวเทียมรูปแบบคิวบ์แซทขนาด 3U (3U CubeSat) มีขนาด 30 เซนติเมตร x 10 เซนติเมตร x 10 เซนติเมตร และมีน้ำหนักประมาณ 3 กิโลกรัม ดาวเทียมได้รับคัดเลือกให้เป็นส่วนหนึ่งของโครงการ J-CUBE ขององค์การสำรวจอวกาศญี่ปุ่น และสมาคมนักศึกษาวิศวกรรมอวกาศญี่ปุ่น (UNISEC Japan) ที่ได้เปิดโอกาสให้นานาประเทศได้ร่วมส่งคิวบ์แซทจากโมดูลห้องทดลองของญี่ปุ่นได้ด้วยราคาที่ถูกลง 

ดาวเทียมได้พัฒนาเสร็จสิ้นในเดือนตุลาคม ปี 2566 และมีการจัดงานแถลงข่าว เพื่อแถลงส่งมอบดาวเทียมให้กับองค์การสำรวจอวกาศญี่ปุ่น แต่เนื่องด้วยปัญหาที่เกิดระหว่างการพัฒนายานขนส่งเสบียง HTV-X จึงทำให้การนำส่งขึ้นอวกาศล้าช้าไป จนวันที่ 27 ตุลาคม 2568 ณ ศูนย์อวกาศทาเนกาชิมะ เที่ยวบินที่ 7 ของจรวดนำส่ง H3 ภารกิจ HTV-X1 พร้อมดาวเทียมคิวบ์แซทอีก 5 ดวง คือ CORAL, Gxiba-1, HMU-SAT2, LEOPARD, UiTMSAT-2 ได้ถูกนำส่งไปยังสถานีอวกาศนานาชาติ ในระดับความสูงประมาณ 420 กิโลเมตร โดยได้ปล่อยจากโมดูลห้องทดลองของญี่ปุ่น (คิโบ) ด้วยระบบปล่อยคิวบ์แซท J-SSOD ครั้งที่ 35 และยังเป็นดาวเทียมดวงที่ 102 ที่ถูกปล่อยด้วยระบบ J-SSOD ในวันที่ 3 กุมภาพันธ์ 2569 เวลา 15:55 น. ตามเวลาประเทศไทย

## ภารกิจ
# บริษัท แอดวานซ์ อินโฟร์ เซอร์วิส จำกัด
# สถาบันวิจัยดาราศาสตร์แห่งชาติ โครงการ PMU-B 
# มหาวิทยาลัยพะเยา
# มหาวิทยาลัย Universiti Teknologi MARA (UiTM) ประเทศมาเลเซีย
# มหาวิทยาลัย University of Perpetual Help System Dalta (UPHSD) ประเทศฟิลิปปินส์
# โรงเรียนเตรียมวิศวกรรมศาสตร์ โครงการ KNACKSAT 2 TGPS 
# ศูนย์วิจัยระบบราง มจพ
นอกจากนั้นยังมีแผ่นอลูมิเนียมที่มีการสลักชื่อของผู้ที่ชนะการแข่งขัน "Space Youth Challenge: ยอดเยาวชนคนอวกาศ 2022" ที่เป็นการแข่งขันการออกแบบโครงการสำรวจอวกาศผ่านเกมเคอร์บัลสเปซโปรแกรมโดยสถาบันวิจัยดาราศาสตร์แห่งชาติ และบนแผ่นวงจรพิมพ์ของโรงเรียนวิศวกรรมศาสตร์ไทยยังมีการพิมพ์ตัวละครจากอนิเมชันของ Pasulol รูปจากนักวาดไข่แมว ชื่อของวงดนตรีซากูระซากะโฟร์ตีซิกซ์ ชื่อของไอศิกา วจนโรจน์และฮินาริ โฮคุเวอร์ชวลยูทูบเบอร์ชาวไทย

## อ้างอิง

หมวดหมู่:ดาวเทียม
หมวดหมู่:ดาวเทียมสื่อสาร
หมวดหมู่:ดาวเทียมของไทย
อิโอโต

**อิโอโต** () หรือยังเป็นที่รู้จักนอกญี่ปุ่นในชื่อ **อิโอจิมะ** () เป็นหนึ่งในหมู่เกาะภูเขาไฟของญี่ปุ่น และตั้งอยู่ทางใต้ของหมู่เกาะโบนิง ประกอบกับเกาะอื่น ๆ รวมกันเป็นหมู่เกาะโองาซาวาระ จุดสูงสุดของอิโอโตคือ ยอดเขาสุริบาชิ ที่ความสูง 169 เมตร

ตัวเกาะเคยเป็นจุดปะทะในยุทธการที่อิโอโต ระหว่างเดือนกุมภาพันธ์ ค.ศ. 1945 ถึงเดือนมีนาคม ค.ศ. 1945 ในสงครามแปซิฟิกซึ่งเป็นส่วนหนึ่งของสงครามโลกครั้งที่สอง

## อ้างอิง


หมวดหมู่:หมู่เกาะภูเขาไฟ
หมวดหมู่:ภูเขาไฟในประเทศญี่ปุ่น
หมวดหมู่:เกาะในโตเกียว
หมวดหมู่:เกาะร้าง
หมวดหมู่:เกาะที่ไม่มีคนอาศัยอยู่ในประเทศญี่ปุ่น
หมวดหมู่:ยุทธการที่อิโอโต
สยามไบโอไซเอนซ์

**บริษัท สยามไบโอไซเอนซ์ จำกัด** เป็นบริษัทผู้ผลิตยาชีววัตถุสัญชาติไทย ก่อตั้งขึ้นตามพระราชปณิธานของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงให้ความสำคัญกับการดูแลสุขภาพ และเป็นบริษัทยาบริษัทเดียวในประเทศไทยและในอาเซียนที่ได้รับการถ่ายทอดเทคโนโลยีการผลิตวัคซีนป้องกันโควิด-19 จากแอสตราเซเนกา และมหาวิทยาลัยอ็อกซ์ฟอร์ด

ในปี พ.ศ. 2552 โครงการได้เริ่มต้นขึ้นด้วยความร่วมมือระหว่าง บริษัท ทุนลดาวัลย์ จำกัด ซึ่งเป็นบริษัทในเครือของสำนักงานทรัพย์สินส่วนพระมหากษัตริย์ ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร และมหาวิทยาลัยมหิดล ซึ่งเป็นผู้สนับสนุนทรัพยากรบุคคลทางการแพทย์และเทคโนโลยีเภสัชกรรม โครงการนี้ใช้เงินลงทุนราว 2,000 ล้านบาท มุ่งหวังที่จะวิจัยผลิตภัณฑ์ทางชีวเภสัชและผลิตยาไทยเพื่อลดการพึ่งพายานำเข้า

## ประวัติ
บริษัท สยามไบโอไซเอนซ์ จำกัด จดทะเบียนก่อตั้งเมื่อวันที่ 17 สิงหาคม พ.ศ. 2552 ด้วยทุนจดทะเบียน 4,800 ล้านบาท ดำเนินธุรกิจด้านการวิจัยและพัฒนาเชิงทดลองด้านวิศวกรรมและเทคโนโลยี โดยมีสำนักงานทรัพย์สินส่วนพระมหากษัตริย์ (ต่อมาถูกโอนไปอยู่ในพระปรมาภิไธยพระบาทสมเด็จพระวชิรเกล้าเจ้าอยู่หัว) เป็นผู้ถือหุ้น 100% นอกจากผลิตวัคซีนป้องกันโควิด-19 แล้วทางบริษัทยังได้ร่วมมือกับกรมวิทยาศาสตร์การแพทย์ ในการผลิตชุดตรวจเชื้อไวรัสซึ่งได้มาตรฐานขององค์การอนามัยโลก เป็นแห่งแรกของประเทศไทย

ในปี พ.ศ. 2555 สำนักงานคณะกรรมการส่งเสริมการลงทุน (บีโอไอ) ได้จัดสรรเงินอุดหนุนให้กับบริษัทสยามไบโอไซเอนซ์เป็นเงิน 427.50 ล้านบาท

## หุ้นส่วนทางธุรกิจ
ในปี พ.ศ. 2560 บริษัทได้ร่วมทุนในสัดส่วน 70/30 กับบริษัทอาบินีส (Cimab) ของคิวบาจากศูนย์ภูมิคุ้มกันระดับโมเลกุล เพื่อผลิตและส่งออกยาที่ได้รับอนุญาต อาบินีสได้รับสิทธิพิเศษด้านภาษี เช่นการลดหย่อนภาษีสิบปี โดยได้รับความช่วยเหลือจากสำนักงานคณะกรรมการส่งเสริมการลงทุน เริ่มก่อสร้างโรงงานในปี พ.ศ. 2554 และแล้วเสร็จในปี พ.ศ. 2556 โรงงานแห่งนี้สามารถผลิตยาชีวเภสัชสำหรับรักษาโรคโลหิตจางและลดผลข้างเคียงของเคมีบำบัดได้

## ข้อโต้แย้ง
### หมิ่นพระบรมเดชานุภาพ
เดือนมกราคม พ.ศ. 2564 ธนาธร จึงรุ่งเรืองกิจ ประธานคณะก้าวหน้า ถูกตั้งข้อหาหมิ่นพระบรมเดชานุภาพ หลังวิจารณ์พลเอกประยุทธ์ จันทร์โอชา ว่าบริหารจัดการวัคซีนโควิด-19 ผิดพลาด โดยพึ่งพาวัคซีนแอสตราเซนเนกา ผ่านสยามไบโอไซเอนซ์ มากเกินไป จนตำรวจตั้งข้อหาเผยแพร่ไลฟ์สตรีมบนเฟซบุ๊กเมื่อวันที่ 18 มกราคม ต่อมา พุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคมในขณะนั้น ยื่นฟ้องต่อศาล ผ่านกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี และศาลสั่งให้ลบคลิปวิดีโอดังกล่าวออก

ต่อมาในเดือนสิงหาคม พ.ศ. 2564 ธนาธรถูกฟ้องข้อหาหมิ่นพระบรมเดชานุภาพอีก 2 คดีจากการกระทำเดียวกัน

### เงินอุดหนุน
นอกเหนือจากเงินอุดหนุนจากสำนักงานคณะกรรมการส่งเสริมการลงทุนในช่วงต้นปี พ.ศ. 2555 แล้ว ในเดือนตุลาคม 2563 รัฐบาลภายใต้การนำของพลเอกประยุทธ์ จันทร์โอชา ได้จัดสรรเงินงบประมาณจำนวน 600 ล้านบาท ให้กับบริษัทสยามไบโอไซเอนซ์ ผ่านสถาบันวัคซีนแห่งชาติ เพื่อพัฒนาศักยภาพในการผลิตวัคซีนแอสตร้าเซนเนก้า

## อ้างอิง

หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2552
หมวดหมู่:บริษัทผลิตยาของไทย
หมวดหมู่:บริษัทผลิตยาที่ก่อตั้งในปี พ.ศ. 2552
หมวดหมู่:รัชกาลที่ 9
หมวดหมู่:รัชกาลที่ 10
หมวดหมู่:ก่อตั้งในประเทศไทยในปี พ.ศ. 2552
หมวดหมู่:บริษัทเทคโนโลยีชีวภาพที่ก่อตั้งในปี พ.ศ. 2552
มิสเวิลด์ 2023

**มิสเวิลด์ 2023** () เป็นการจัดประกวดมิสเวิลด์ครั้งที่ 71 เดิมกำหนดจัดขึ้นในวันที่ 16 ธันวาคม ค.ศ. 2023 แต่เนื่องจากมีการประกาศให้มีการเลือกตั้งรัฐบาลของอินเดียซึ่งจะตรงกับช่วงเดือนพฤศจิกายน-ธันวาคม การประกวดจึงถูกเลื่อนไปจัดในวันที่ 9 มีนาคม พ.ศ. 2024 ณ ไจโอเวิลด์คอนเวนชันเซ็นเตอร์ ในมุมไบ รัฐมหาราษฏระ สาธารณรัฐอินเดีย โดยเป็นครั้งแรกที่ทิเปนทระ กูรุง นักธุรกิจชาวอังกฤษเชื้อสายเนปาลจะร่วมจัดการประกวดร่วมกับครอบครัวมอร์ลีย์

## ผลการประกวด

### ตำแหน่งสำคัญ

***$** ผ่านเข้ารอบ 40 คนสุดท้าย โดยชาเลนจ์

### คอนติเนนทอลควีนส์ออฟบิวตี

## กิจกรรมการแข่งขันที่สำคัญ
ผู้เข้าแข่งขันได้รับมอบหมายให้จัดกลุ่มอย่างเป็นทางการผ่าน มิสเวิลด์ ยูทูบ ชาเนล เมื่อวันที่ 22 ก.พ. 2567

### กิจกรรมที่ 1 เฮด-ทู-เฮด ชาลเลนจ์
*  เข้ารอบ 40 คนสุดท้าย ผ่านการชนะเลิศ รอบเฮด-ทู-เฮด ชาลเลนจ์

### กิจกรรมที่ 2 สปอร์ต
*  เข้ารอบ 40 คนสุดท้าย ผ่านการชนะเลิศ รอบสปอร์ต

### กิจกรรมที่ 3 ทาเลนต์

*  เข้ารอบ 40 คนสุดท้าย ผ่านการชนะเลิศ รอบทาเลนต์

### กิจกรรมที่ 4 ท็อปโมเดล
*  เข้ารอบ 40 คนสุดท้าย ผ่านการชนะเลิศ รอบสปอร์ต

### กิจกรรมที่ 5 บิวตีวิธอะเพอร์โพส
10 โครงการที่ได้รับคัดเลือก ได้แก่ : 

### กิจกรรมที่ 6 Best Designer Dress

### กิจกรรมที่ 7 มิสมัลติมีเดีย
*  เข้ารอบ 40 คนสุดท้าย 

## ผู้เข้าประกวด
ผู้เข้าประกวด 112 คนที่ได้รับการยืนยันแล้ว:

## หมายเหตุ

### เข้าร่วมครั้งแรก
* ***'

=== กลับมาเข้าร่วม ===
เข้าร่วมการประกวดครั้งล่าสุดในปี ค.ศ. [[มิสเวิลด์ 2017|2017]]:
* ***'
* ***'
* ***'

เข้าร่วมการประกวดครั้งล่าสุดในปี ค.ศ. 2018:
* ***'
* ***'
* ***'
* ***'
* ***'

เข้าร่วมการประกวดครั้งล่าสุดในปี ค.ศ. [[มิสเวิลด์ 2019|2019]]:
* ***'
* ***'
* ***'
* ***'
* ***'
* ***'
* ***'
* ***'
* ***'
* ***'
* ***'
* ***'
* ***'
* ***'

=== ถอนตัว ===
* ***'
* ***'
* ***'
* ***'
* ***'
* ***'
* ***'
* ***'

== การเข้าร่วมประกวดระดับนานาชาติในเวทีอื่น ==
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :

'''[[มิสแกรนด์อินเตอร์เนชันแนล]]'''

'''[[นางงามจักรวาล]]'''

'''[[นางงามนานาชาติ]]'''
* 2016: ***': ทารีน่า โบเทส - Tharina Botes (ไม่ผ่านเข้ารอบ) : (เป็นตัวแทนแอฟริกาใต้)

**[[มิสซูปราเนชันแนล]]**

**[[มิสเอิร์ธ]]**

**[[มิสอินเตอร์คอนติเนนตัล]]**

**[[มิสโมเดลออฟเดอะเวิลด์]]**
* 2018: ****: ทารีน่า โบเทส - Tharina Botes (ไม่ผ่านเข้ารอบ) : (เป็นตัวแทนแอฟริกาใต้)

## อ้างอิง

## แหล่งข้อมูลอื่น

* เว็บไซต์มิสเวิลด์อย่างเป็นทางการ

หมวดหมู่:การประกวดนางงาม
หมวดหมู่:มิสเวิลด์
หมวดหมู่:การประกวดความงามในปี พ.ศ. 2566
ราอูซุ

**ราอูซุ** () เป็นเมืองที่ตั้งอยู่ในกิ่งจังหวัดเนมูโระ จังหวัดฮกไกโด ประเทศญี่ปุ่น ณ วันที่ 30 กันยายน ค.ศ. 2016 เมืองราอูซุมีประชากรประมาณ 5,395 คน และมีพื้นที่ 397.88 ตารางกิโลเมตร

เมืองนี้กินพื้นที่ครึ่งหนึ่งทางฝั่งตะวันออกเฉียงใต้ของคาบสมุทรชิเรโตโกะ โดยสามารถมองเห็นเกาะคูนาชีร์จากในเมืองได้ ซึ่งเป็นหนึ่งในสี่ของหมู่เกาะคูริลที่ยังเป็นกรณีพิพาทกับรัสเซีย

## ภูมิศาสตร์
### เทศบาลข้างเคียง
* กิ่งจังหวัดเนมูโระ
** อำเภอชิเบ็ตสึ: ชิเบ็ตสึ
* กิ่งจังหวัดโอค็อตสค์
** อำเภอชาริ: ชาริ

### ภูมิอากาศ

## ประวัติศาสตร์
* ค.ศ. 1901 (ปีเมจิที่ 34) — หมู่บ้านอูเอเบ็ตสึแยกออกจากหมู่บ้านชิเบ็ตสึ (ปัจจุบันเป็นเมืองชิเบ็ตสิ)
* ค.ศ. 1923 (ปีไทโชที่ 12) — หมู่บ้านอูเอเบ็ตสึกลายเป็นเทศบาลชั้น 2
* ค.ศ. 1930 (ปีโชวะที่ 5) — หมู่บ้านอูเอเบ็ตสึเปลี่ยนชื่อเป็นหมู่บ้านราอูซุ
* ค.ศ. 1961 (ปีโชวะที่ 36) — หมู่บ้านราอูซุได้รับการยกฐานะเป็นเมืองราอูซุ

ใน ค.ศ. 2004 ที่เมืองนากะชิเบ็ตสึ ได้มีการเจรจากันระหว่างเทศบาลในพื้นที่เพื่อรวมกันจัดตั้งเป็นเมืองขนาดใหญ่เรียกว่า ชิเรโตโกะตะวันออก หลังจากนั้นไม่นาน ก็ได้มีการสำรวจความเห็นของประชาชนในท้องถิ่นเกี่ยวกับข้อเสนอนี้ ผลคือฝ่ายที่เห็นชอบกับการเปลี่ยนแปลงนี้ไม่ได้รับการสนับสนุน และได้ยกเลิกความพยายามในการผลักดันข้อเสนอดังกล่าว

## เศรษฐกิจ
เศรษฐกิจท้องถิ่นของราอูซุประกอบด้วย 3 แหล่งหลัก คือ อุตสาหกรรมการประมง การท่องเที่ยวชิเรโตโกะ และธุรกิจในท้องถิ่น

## สถานที่ท่องเที่ยว
* อุทยานแห่งชาติชิเรโตโกะ
* ภูเขาราอูซุ

## อ้างอิง

## แหล่งข้อมูลอื่น
* 
* เว็บไซต์ทางการ 
* เว็บไซต์ท่องเที่ยว ชิเรโตโกะ-ราอูซุ 


หมวดหมู่:เมืองในจังหวัดฮกไกโด
หมวดหมู่:กิ่งจังหวัดเนมูโระ
อิโอจิมะ

**อิโอจิมะ** อาจหมายถึง
* อิโอจิมะ (จังหวัดคาโงชิมะ) - เกาะในจังหวัดคาโงชิมะ
* อิโอโต - เกาะในมหาสมุทรแปซิฟิก เป็นส่วนหนึ่งของโตเกียว เรียกในอีกชื่อว่า อิโอจิมะ
** ยุทธการที่อิโอโต หนึ่งในยุทธการสำคัญของสงครามโลกครั้งที่สอง
** การปักธงที่อิโอจิมะ ภาพถ่ายโดย โจ โรเซนธัล

หมวดหมู่:หน้าแก้ความกำกวมชื่อสถานที่
ตับอักเสบไม่ทราบสาเหตุในเด็ก พ.ศ. 2565

ปี พ.ศ. 2565 องค์การอนามัยโลกได้รับรายงานพบผู้ป่วย**โรคตับอักเสบเฉียบพลันรุนแรงไม่ทราบสาเหตุ**ในเด็กจากหลายประเทศ โดยก่อนหน้านี้ในช่วงเดือนตุลาคม พ.ศ. 2564 ก็มีกลุ่ม (cluster) ของผู้ป่วยเด็กที่มีตับอักเสบรุนแรงรายงานจากโรงพยาบาลเด็กในรัฐอลาบามา สหรัฐอเมริกา
## อาการ
ผู้ป่วยเด็กที่มีตับอักเสบรุนแรงไม่ทราบสาเหตุมีอาการทางระบบย่อยอาหาร คือ คลื่นไส้ อาเจียน และถ่ายเหลว
## สาเหตุ

สาเหตุของภาวะนี้ยังอยู่ระหว่างการสอบสวนโรค โดย director of clinical and emerging infection ของอังกฤษได้ให้สัมภาษณ์ไว้เมื่อ 25 เมษายน ว่า การพบผู้ป่วยเด็กมีตับอักเสบเฉียบพลันเพิ่มขึ้นจากปกตินี้ มีความเชื่อมโยงกับการติดเชื้ออะดีโนไวรัส
## อ้างอิง

หมวดหมู่:ภัยพิบัติทางการแพทย์
ไลต์นิง

**ไลต์นิง** (lightning) อาจหมายถึง
* ฟ้าแลบ
* ไลต์นิง (อุปกรณ์เชื่อมต่อ) บัสคอมพิวเตอร์ในผลิตภัณฑ์ของแอปเปิล
* ไลท์นิง (ไฟนอลแฟนตาซี) ตัวละครในไฟนอลแฟนตาซี XIII
* เครือข่ายไลต์นิง ในการทำงานของบิตคอยน์
ทีเอ็นเอ็กซ์

**ทีเอ็นเอ็กซ์** (,  อ่านว่า T-N-X ย่อมาจาก **The New Six**) เป็นวงบอยแบนด์ชาวเกาหลีใต้ที่ก่อตั้งจากรายการการเรียลลิตี้เอาชีวิตรอด ลาวด์ โดย พีเนชั่น กลุ่มประกอบด้วยสมาชิกหกคนได้แก่ คย็องจุน แทฮุน ฮย็อนซู จุนฮย็อก ฮวี และซ็องจุน กลุ่มมีกำหนดจะเปิดในวันที่ 17 พฤษภาคม ค.ศ. 2022 โดยมีการเปิดตัวอีพีชื่อ *[[Way Up (EP)|เวย์อัพ]]*

## ชื่อ
ชื่อ TNX ย่อมาจาก "The New Six" ซึ่งหมายถึงสมาชิกทั้งหกในกลุ่มที่เปิดตัว

## สมาชิก
* คย็องจุน ()
* แทฮุน ()
* ฮย็อนซู ()
* จุนฮย็อก ()
* ฮวี ()
* ซ็องจุน ()

## ผลงานเพลง
### อีพี

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:กลุ่มดนตรีเคป็อป
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ก่อตั้งในประเทศเกาหลีใต้ในปี พ.ศ. 2565
ดาริน กรสกุล

**ดาริน กรสกุล** (ชื่อเล่น น้อย) เกิดเมื่อวันที่ 14 ธันวาคม พ.ศ. 2508 เป็นนักแสดง นางแบบ มีภาพลักษณ์เป็นดาราเซ็กซี่

ดาริน กรสกุล เกิดที่โรงพยาบาลพุทธชินราช จังหวัดพิษณุโลก มีชื่อจริงว่า **ประภาพรรณ บำรุงไทย** เป็นบุตรคนที่ 3 จากบรรดาบุตรทั้ง 4 คนของลัดดาและส่วน บำรุงไทย มีพี่น้องร่วมบิดาและมารดา 3 คน ได้แก่ หน่อง รังสรรค์, หน่อย นวรัตน์ และเกรียงไกร บำรุงไทย บิดาของเธอได้ถูกรถไฟชนเสียชีวิตตั้งแต่ดารินอายุ 2 ปี

ดารินจบการศึกษาชั้นมัธยมศึกษาปีที่ 3 ที่จังหวัดระยอง สำเร็จการศึกษาระดับชั้น ปวช. ที่เซนต์จอห์นและไทยโปลีเทคนิค หลังเรียนจบเป็นนางแบบในสังกัดของสมชาย นิลวรรณ กระทั่งเข้าประกวดเวทีนางสาวไทยประจำปี พ.ศ. 2530ปีเดียวกับชุติมา นัยนาซึ่งเป็นนางสาวไทยปีนั้น ได้ตำแหน่งรองนางสาวไทยอันดับ 4 และเป็นตัวแทนสาวไทยไปประกวดมิสอินเตอร์เนชันแนล 1987 ที่ กรุงโตเกียว ญี่ปุ่น ไม่ผ่านเข้ารอบใดๆหลังเสร็จสิ้นสัญญากับทางกองประกวดได้พบกับทรนง ศรีเชื้อ ผู้กำกับภาพยนตร์ ทรนงตัดสินใจเลือกคุณน้อยเป็นนักแสดงนำ *[[กลกามแห่งความรัก]]* ภาพยนตร์เรื่องอื้อฉาวที่แตกต่างจากภาพลักษณ์รองนางสาวไทย เพราะเป็นบทในลักษณะโป๊เปลือย หลังจากเรื่องนี้ได้เปลี่ยนชื่อในวงการบันเทิงจากที่เคยใช้ชื่อประภาพรรณ บำรุงไทย มาเป็น "ดาริน กรสกุล" ภายหลังยังได้ถ่ายปฏิทินแม่โขง เมื่อปี พ.ศ. 2533

เธอได้มีผลงานภาพยนตร์เรื่อง *มาม่าซัง*, *ตัญหาพระจันทร์*, *สวรรค์ 7 ชั้น*, *สัตว์เลือดเย็น*, *ชะตาคน*, *อสูรกาย* ฯลฯ และนอกจากยังเคยรับบทเป็นแม่นาคพระโขนงในภาพยนตร์เรื่อง *แม่นาคพระโขนง* ฉบับภาพยนตร์ปี พ.ศ. 2537 อีกด้วย โดยในครั้งนี้เธอได้ร่วมแสดงกับพระเอกรอน บรรจงสร้าง ทางด้านละครโทรทัศน์แสดงละครเป็นครั้งแรกกับละครแนวดรามา เรื่อง *[[สุดถนนบนทางเปลี่ยว]]* ทางช่อง 3 ออกฉายช่วงต้นปี พ.ศ. 2534 ต่อจากละครดังเรื่อง *รอยมาร* อีกทั้งเธอยังมีผลงานละครเรื่อง *รักร้อน* ทางช่อง 9 และ *นาฏกกรมอำลา* ทางช่อง 3 หลังจากนั้นเริ่มหายไปจากวงการ มีผลงานในระยะหลังอย่าง *[[เรือนมยุรา]]* ฉบับภาพยนตร์ฉายโรงช่วงปี พ.ศ. 2539 ถึง 2540

## ผลงานภาพยนตร์

* กลกามแห่งความรัก (2532)
* มันลุกขึ้นมาอ้อน (2533)
* ตัณหาพระจันทร์ (2533)
* ดอกฟ้าในมือมาร (2533)
* สัตว์เลือดเย็น (2533)
* ชะตาคน (2533)
* สวรรค์ชั้น 7 (2533)
* มาม่าซัง (2533)
* ซี้แบบผีผี (2534)
* อสูรกาย (2534)
* เลือดเข้าตา (2534)
* แม่นาคพระโขนง (2537) คู่กับ รอน บรรจงสร้าง
* สามสาวตะวันเพลิง (2539)
* เรือนมยุรา (2540)

## ผลงานละครโทรทัศน์

* ไทรโศก (2534) ช่อง 7 *ไม่ได้ฉาย*
* สุดถนนบนทางเปลี่ยว (2534) ช่อง 3 
* รักร้อน (2534) ช่อง 9
* บ้านเล็ก (2535) ช่อง 3
* นาฏกรรมอำลา (2534) ช่อง 3
* เพื่อนรัก (2536) ช่อง 3
* เพื่อนกำลังสาม (2536) ช่อง 3
* ไปไม่ถึงดวงดาว (2537) ช่อง 9

## อ้างอิง

หมวดหมู่:นักแสดงหญิงชาวไทย
หมวดหมู่:นักแสดงจากจังหวัดพิษณุโลก
ยูไนต์

**ยูไนต์** (, ) เป็นวงบอยแบนด์ชาวเกาหลีใต้ที่ก่อตั้งโดย แบรนด์นิวมิวสิค ปัจจุบันกลุ่มประกอบด้วยสมาชิกเก้าคนได้แก่ อึนโฮ, สตีฟ, ฮย็อนซึง, อึนซัง, ฮย็องซ็อก, อูโน, เดย์, คย็องมุน และซิออน กลุ่มได้เปิดตัวอย่างเป็นทางการเมื่อวันที่ 20 เมษายน พ.ศ. 2565 โดยมีอีพีแรกชื่อว่า *Youni-Birth*

## ชื่อ
Younite หมายถึง "คุณและฉัน: เราเชื่อมต่อกัน"

## สมาชิก
ดัดแปลงจากเว็บไซต์อย่างเป็นทางการของพวกเขา

* อึนโฮ (은호)
* สตีฟ (스티브)
* ฮย็อนซึง (현승) (อดีตสมาชิก)
* อึนซัง (은상)
* ฮย็องซ็อก (형석) 
* อูโน (우노)
* เดย์ (데이)
* คย็องมุน (경문)
* ซิออน (시온)

## ผลงานเพลง
### อีพี

### ซิงเกิล

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:กลุ่มดนตรีเคป็อป
หมวดหมู่:ศิลปินสังกัดแบรนด์นิวมิวสิก
หมวดหมู่:บอยแบนด์เกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2565
มลพิษทางสายตา

**มลพิษทางสายตา** หรือ **มลพิษทางทัศนียภาพ** บ้างก็เรียก **มลทัศน์** เป็นการเสื่อมสภาพในทัศนียภาพที่สามารถมองเห็น และคุณภาพเชิงลบทางสุนทรียภาพของทัศนียภาพที่เกิดขึ้นเองตามธรรมชาติและที่มนุษย์สร้างขึ้นรอบ ๆ ตัวผู้คน มลพิษทางสายตาสร้างผลกระทบหลายประการทางมลภาวะที่มีต่อการลดทอนคุณภาพของทัศนียภาพซึ่งเกิดจากแหล่งของมลพิษที่หลากหลายรวมกัน มลพิษทางสายตารบกวนคุณภาพอันเหมาะสมในการใช้งานและความรื่นรมย์ที่มีของบริเวณนั้น ๆ จำกัดความสามารถในการขยายระบบนิเวศตั้งแต่มนุษย์สู่สัตว์ อีกทั้งยังรบกวนไม่ให้ใช้ชีวิตหรือเข้าถึงที่อยู่อาศัยตามธรรมชาติหรือที่มนุษย์สร้างขึ้น แม้ว่ามลพิษทางสายตามีสาเหตุมาจากแหล่งธรรมชาติ (เช่น ไฟป่า) แต่สาเหตุสำคัญนั้นเกิดจากมนุษย์

มลพิษทางสายตาสามารถรับรู้ได้ผ่านระดับการวิเคราะห์ตั้งแต่ปัญหาเล็ก ๆ ที่ส่งผลกระทบเพียงปัจเจกบุคคลจนถึงปัญหาใหญ่ที่ส่งผลกระทบต่อสังคมในภาพรวม ปัญหาของมลพิษทางสายตาอาจอยู่ในรูปแบบของถุงพลาสติกติดอยู่บนต้นไม้ ป้ายโฆษณาที่มีสีและเนื้อหาที่ขัดแย้งกันอันก่อให้เกิดการอิ่มตัวเกิน (oversaturation) ของข้อมูลทางสายตามนุษย์ในทัศนียภาพ จนถึงผลกระทบในภาคชุมชนโดยรวม เช่น ความแออัดยัดเยียด (overcrowding), สายไฟเหนือศีรษะ หรือ การจราจรแออัด เป็นต้น การวางผังเมืองที่ไม่ดีและสภาพแวดล้อมที่สร้างขึ้นขัดแย้งกับพื้นที่ธรรมชาติอาจส่งผลให้สร้างความเหินห่างออกจากภูมิทัศน์โดยรอบ

ผลกระทบของมลพิษทางสายตานั้นก่อให้เกิดอาการแสดงหลัก เช่น ภาวะใจวอกแวก, อาการตาเพลีย, การลดลงของความหลากหลายทางความคิด และการสูญเสียอัตลักษณ์ส่วนบุคคล นอกจากนี้ยังทำให้การตอบสนองทางสรีรวิทยาต่อความเครียด (biological stress responses) นั้นเพิ่มขึ้นและทำให้เสื่อมเสียการกำหนดรู้การทรงตัว ขณะที่แหล่งที่มารองของมลพิษนั้นเป็นการผสมรวมกับผลกระทบที่มีของแหล่งที่มาหลักของมลพิษ เช่น แสง หรือมลภาวะทางเสียงสามารถสร้างข้อกังวลและวิกฤติทางสาธารณสุขหลายประการ

## อ้างอิง

หมวดหมู่:มลพิษ
หมวดหมู่:การโฆษณา
ปางอุ๋ง

thumb|หงส์ขาวในทะเลสาบปางอุ๋ง
**ปางอุ๋ง** หรือมีชื่อเต็มว่า **โครงการพระราชดำริปางตอง 2** ตั้งอยู่ในพื้นที่หมู่บ้านรวมไทย ตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน เป็นสถานที่ท่องเที่ยวมีสภาพแวดล้อมเป็นป่าสนขึ้นเรียงรายอยู่รอบ ๆ อ่างเก็บน้ำขนาดใหญ่บนยอดเขา ในช่วงฤดูหนาวระหว่างเดือนธันวาคม–มกราคม ในตอนเช้าจะมีลมหนาวพัดมาพร้อมกับไอหมอกที่ลอยอยู่เหนือผืนน้ำ ได้รับการขนานนามว่าเป็น "สวิตเซอร์แลนด์แห่งเมืองไทย"

ปางอุ๋งเป็นหนึ่งในโครงการพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงพัฒนาขึ้นเพื่อให้ราษฎรชนกลุ่มน้อยบริเวณนั้นเลิกปลูกพืชเสพติดและบุกรุกพื้นที่ป่า ฯลฯ คำว่า *ปาง* แปลว่าที่พักของคนทำงานในป่า ส่วน *อุ๋ง* หมายถึงที่ลุ่มต่ำ เมื่อรวมกันจึงแปลว่า "ที่พักริมอ่างเก็บน้ำ" 

ในบริเวณนั้นมีศาลาประทับทรงงานตั้งอยู่ที่ริมทะเลสาบปางอุ๋ง กรมป่าไม้ได้สร้างขึ้นเมื่อ พ.ศ. 2539 เพื่อใช้เป็นสถานที่ประทับทรงงานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระองค์ได้เสด็จมาประทับเพื่อทรงงานด้านศิลปาชีพ ณ อาคารแห่งนี้เมื่อวันที่ 15 กุมภาพันธ์ พ.ศ. 2540 พร้อมทั้งได้ทรงปลูกต้นนางพญาเสือโคร่งที่ด้านหลังอาคารแห่งนี้และเมื่อวันที่ 19 มีนาคม พ.ศ. 2545 ทรงปล่อยหงส์ดำ 2 คู่ และหงส์ขาว 1 คู่ที่อ่างเก็บน้ำปางตอง

## อ้างอิง

หมวดหมู่:ทะเลสาบในประเทศไทย
หมวดหมู่:สถานที่ท่องเที่ยวในจังหวัดแม่ฮ่องสอน
หมวดหมู่:ภูมิศาสตร์ของจังหวัดแม่ฮ่องสอน
หมวดหมู่:อำเภอเมืองแม่ฮ่องสอน
พีระวิทย์ เรื่องลือดลภาค

**พีระวิทย์ เรื่องลือดลภาค** (เกิด 9 พฤษภาคม พ.ศ. 2521) เป็นนักการเมืองชาวไทย อดีตหัวหน้าพรรคไทรักธรรม และอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทรักธรรม

## ประวัติ
พีระวิทย์ เดิมชื่อ นายนราวิชญ์ ซะยะ เกิดเมื่อวันที่ 9 พฤษภาคม พ.ศ. 2521 สำเร็จการศึกษารัฐประศาสนศาสตรบัณฑิต (รัฐประศาสนศาสตร์) จากมหาวิทยาลัยพิษณุโลก ปัจจุบันอาศัยอยู่ที่อำเภอพระพุทธบาท จังหวัดสระบุรี

## การทำงาน
พีระวิทย์ หรือ **"สส.เอ๋พระบาท"** ได้เริ่มก่อตั้งพรรคการเมืองขึ้นในปี พ.ศ. 2556 ในชื่อพรรคไทรักธรรม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งแบบบัญชีรายชื่อ ลำดับที่ 1 และจากการประกาศผลการเลือกตั้งเมื่อวันที่ 8 พฤษภาคม พ.ศ. 2562 ปรากฏว่าพรรคไทรักธรรมมีคะแนนที่ 33,754 คะแนน เขาจึงได้รับเลือกตั้ง ส.ส.แบบบัญชีรายชื่อ ต่อมาคณะกรรมการการเลือกตั้ง (กกต.) ประกาศให้เขาพ้นจากสภาพ ส.ส. เนื่องจากมีการเลือกตั้งสมาชิกสภาผู้แทนราษฎรจังหวัดเชียงใหม่ เขต 8 (เลือกตั้งใหม่) ส่งผลให้มีการคำนวณคะแนนใหม่ ทำให้เขาได้พ้นสภาการเป็น ส.ส. หลังจากได้ปฏิบัติหน้าที่ในสภาได้เพียง 3 วันเท่านั้น จึงได้รับฉายาว่า "ส.ส. 3 วัน" 

หลังจากนั้นวันที่ 28 มกราคม 2563 ภายหลังกกต.ปรับผลการคำนวณจำนวนสมาชิกสภาผู้แทนราษฎรใหม่ ภายหลังนายชาติชาย วรพิพัฒน์ ผู้สมัครรับเลือกตั้งเป็นสมาชิกสภาผู้แทนราษฎร พรรคประชาธิปัตย์ ถูกศาลฎีกาแผนกคดีเลือกตั้งพิพากษาให้โดนใบดำ ทำให้จำนวนสมาชิกสภาผู้แทนราษฎรแบบบัญชีรายชื่อของพรรคประชาธิปัตย์ ลดลง 1 ที่นั่ง ส่วนของพรรคไทรักธรรมเพิ่มขึ้น 1 ที่นั่ง เขาจึงกลับเข้าสภาอีกครั้ง ต่อมาศาลรัฐธรรมนูญมีคำตัดสินให้ยุบพรรคไทรักธรรมและตัดสิทธิ์ทางการเมืองกรรมการบริหารพรรค ทำให้เขาพ้นจากสมาชิกภาพ ส.ส.ในทันที

พีระวิทย์ เป็นหัวหน้าพรรคการเลือกขนาดเล็กในสภาผู้แทนราษฎรที่มีบทบาทในการเป็นผู้ประสานงานของกลุ่มพรรคเล็กกับรัฐบาลพลเอก ประยุทธ์ จันทร์โอชา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพระพุทธบาท
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคไทรักธรรม
หมวดหมู่:บุคคลจากมหาวิทยาลัยพิษณุโลก
หมวดหมู่:หัวหน้าพรรคการเมืองในประเทศไทย
เขตผู้ว่าการเทาริดา

**เขตผู้ว่าการเทาริดา** (, ; , ) เป็นเขตผู้ว่าการในประวัติศาสตร์ของจักรวรรดิรัสเซีย ซึ่งได้รวมเอาพื้นที่ของคาบสมุทรไครเมียทั้งหมดกับแผ่นดินใหญ่ ที่ตั้งอยู่ระหว่างพื้นที่ตอนล่างของแม่น้ำนีเปอร์กับพื้นที่ชายฝั่งทะเลดำและทะเลอะซอฟ เขตผู้ว่าการเทาริดาได้รับการก่อตั้งขึ้นภายหลังจากที่แคว้นเทาริดาถูกยุบใน ค.ศ. 1802 ในระหว่างการปฏิรูปการปกครองของจักรพรรดิพอลที่ 1 ในดินแดนทางทิศตะวันตกเฉียงใต้ซึ่งได้มาจากการผนวกรัฐข่านไครเมีย โดยมีศูนย์กลางการปกครองของเขตผู้ว่าการอยู่ที่ซิมเฟโรปอล เขตผู้ว่าการตั้งชื่อตามชื่อในภาษากรีกโบราณคำว่า *[[ประวัติศาสตร์คาบสมุทรไครเมีย|เทาริดา]]* ซึ่งเป็นชื่อเรียกคาบสมุทรไครเมีย

## ศัพทมูล
ในตอนต้นนั้น *เทาริดา* ถูกเรียกโดยชาวชาวไกรซีอาผู้ซึ่งอาศัยอยู่บริเวณชายฝั่งทางตอนใต้ของคาบสมุทรไครเมีย และในสมัยกลางตอนต้น (จนถึงคริสต์ศตวรรษที่ 15) ชื่อ*เทาริดา*ได้กลายเป็นชื่อสำหรับเรียกพื้นที่คาบสุมทรไครเมียทั้งหมด

## ภูมิศาสตร์
เขตผู้ว่าการเทาริดามีพรมแดนทางทิศเหนือติดกับเขตผู้ว่าการเยคาเตรีโนสลัฟและเฮียร์ซอน ทางช่องแคบเคียร์ชติดกับ*ดินแดนเสรี[[คอสแซคดอน]]* โดยมีพรมแดนทางธรรมชาติ ซึ่งตัวเขตผู้ว่าการถูกล้อมรอบด้วยน่านน้ำของทะเลดำและทะเลอะซอฟ

พื้นที่บนแผ่นดินใหญ่และพื้นที่บนคาบสมุทรมีความแตกต่างที่สำคัญเป็นอย่างมาก โดยที่พื้นที่ทั้งหมดของเขตผู้ว่าการคือ  ซึ่งประกอบด้วยพื้นที่บนแผ่นดินใหญ่  โดยส่วนใหญ่จะเป็นที่ราบลุ่มสเตปป์ที่มีดินสีดำ (Chernozem) ประชากรของเขตผู้ว่าการทั้งหมด ใน ค.ศ. 1906 มีจำนวน 1,634,700 คน โดยในขณะนั้น ประชากรบนพื้นที่แผ่นดินใหญ่ของเขตผู้ว่าการเป็นชาวยูเครนและชาวรัสเซียเป็นส่วนใหญ่ แต่มีชนกลุ่มน้อยที่สำคัญ เช่น ชาวเยอรมัน, ชาวบัลแกเรีย, ชาวอาร์มีเนีย และชาวยิว ในขณะที่กลุ่มชาติพันธุ์หลัก ๆ บนคาบสมุทรไครเมียเป็นชาวตาตาร์ไครเมียและชาวรัสเซีย โดยมีชนกลุ่มน้อยชาวเยอรมัน, ชาวกรีก, ชาวโปแลนด์, ชาวอาร์เมเนีย และชาวคาราอิม โดยมีเมืองศูนย์กลางที่สำคัญ ได้แก่ ซิมเฟโรปอล, เซวัสโตปอล, ฟีโอโดซียา, บาฮ์ชีซาไร และยัลตา ซี่งอยู่บนคาบสมุทรไครเมีย และเมืองศูนย์กลางที่อยู่บนแผ่นดินใหญ่ ได้แก่ อะเลชกี, เบียร์เดียนสค์ และเมลีโตปอล

## เขตการปกครอง
ก่อน ค.ศ. 1820 เขตผู้ว่าการเทาริดาประกอบไปด้วยเทศมณฑล 7 เขต ซึ่งรวมไปถึงเทศมณฑลตมูตาราคันที่อยู่บนคาบสมุทรตามัน ซึ่งตั้งอยู่ทางฝั่งตะวันออกของช่องแคบเคียร์ช ส่วนเทศมณฑลยัลตาและเบียร์เดียนสค์ถูกก่อตั้งขึ้นมาในภายหลัง นับตั้งแต่ ค.ศ. 1804 จนถึง ค.ศ. 1829 เขตผู้ว่าการเทาริดายังมีนครปกครองตนเอง (Gradonachalstvo) อยู่ 1 แห่ง นั้นคือ นครปกครองตนเองฟีโอโดซียา และใน ค.ศ. 1914 เทศมณฑลยัลตาได้กลายสภาพเป็นนครปกครองตนเองยัลตา

ในเดือนธันวาคม ค.ศ. 1917 เขตผู้ว่าการเทาริดาถูกแยกออกเป็นสองส่วน โดยที่พื้นที่ในคาบสมุทรไครเมียส่วนใหญ่ได้ก่อตัวเป็นสาธารณรัฐประชาชนไครเมีย (ค.ศ. 1917–1918) ในขณะที่พื้นที่ที่เหลือยังคงอยู่ในตำแหน่งที่ยังไม่ได้กำหนดเอาไว้ว่าเป็นของรัฐไหน ซึ่งรวมไปถึงเมืองเซวัสโตปอลที่ทำหน้าที่เป็นฐานทัพเรือหลักของกองเรือทะเลดำของสาธารณรัฐรัสเซีย ส่วนเทศมณฑลที่อยู่บนแผ่นดินใหญ่นั้นก็ได้รับการประกาศว่าให้เป็นส่วนหนึ่งของสาธารณรัฐประชาชนยูเครน กระนั้นก็ยังคงอยู่ภายใต้เขตอำนาจศาลของเขตผู้ว่าการเทาริดา

## อ้างอิง

## หนังสืออ่านเพิ่ม
* 

## แหล่งข้อมูลอื่น
*Map of Taurida (1882)

ท
หัวใจไม่มีกรอบ

**หัวใจไม่มีกรอบ** () เป็นละครโทรทัศน์ของเกาหลีใต้ปี ค.ศ. 2017 ที่นำแสดงโดย ชเว ชี-ว็อน คัง โซ-รา และ กง มย็อง โดยมีเนื้อหาเกี่ยวกับความท้าทายของคนหนุ่มสาวในขณะที่พวกเขาก้าวไปข้างหน้าในสังคม ซีรีส์นี้เป็นผลงานการแสดงชิ้นแรกของ ชเว ชี-ว็อน หลังปลดประจำการ ออกอากาศทางช่องทีวีเอ็น ทุกวันเสาร์และอาทิตย์ เวลา 21:00 น. ตามเวลามาตรฐานเกาหลี ตั้งแต่วันที่ 14 ตุลาคม – 3 ธันวาคม ค.ศ. 2017

## เรื่องย่อ
บย็อน ฮย็อก (ชเว ชี-ว็อน) เป็นลูกชายคนที่สองที่แสนจะโชคดีของ บย็อน คัง-ซู (ชเว แจ-ซ็อง) ประธานคังซูกรุ๊ป เพราะทำอะไรไม่เป็นแถมไม่ได้ทำงานผลาญเงินไปวัน ๆ ขณะที่ บย็อน อู-ซ็อง (อี แจ-ยุน) ลูกชายคนโตของ บย็อน คัง-ซู อิจฉาน้องชายของเขาและทำทุกวิถีทางที่จะขัดขวางเขา

คว็อน แจ-ฮุน (กง มย็อง) เป็นเพื่อนเก่าแก่ของ ฮย็อก และเป็นพนักงานของ คังซูกรุ๊ป พ่อของ แจ-ฮุน เป็นคนขับรถที่ซื่อสัตย์ต่อ คัง-ซู และยังต้องติดคุกเพราะความผิดพลาดของ ฮย็อก ซึ่งเป็นสาเหตุของความเกลียดชังของ แจ-ฮุน ที่มีต่อ ฮย็อก และเขาแอบตกหลุมรัก แพ็ก จุน ที่เช่าบ้านอยู่ที่เดียวกัน แต่เขาไม่กล้าบอกความรู้สึกภายในใจของเขาที่มีต่อเธอ ในขณะที่ ฮย็อก ตกหลุมรัก แพ็ก จุน อย่างชัดเจน เขาทำทุกอย่างและทุก ๆ ทางที่ทำให้เธอมีความสุขและมีรอยยิ้ม

แพ็ก จุน (คัง โซ-รา) เป็นสาวฉลาดและสู้ชีวิตที่มีงานพาร์ทไทม์หลายงานและปฏิเสธที่จะทำงานประจำเต็มเวลา พ่อของเธอเคยเป็นพนักงานของ คังซูกรุ๊ป และถูก คังซูกรุ๊ป ไล่ออกด้วยข้อกล่าวหาว่ารับสินบนจนต้องฆ่าตัวตาย เธอแอบชอบ แจ-ฮุน ผู้ชายในอพาร์ตเมนต์เดียวกันและเขาเย็นชากับเธอมาก

## งานสร้าง
* การอ่านบทละครครั้งแรกของนักแสดงเกิดขึ้นเมื่อวันที่ 10 กันยายน ค.ศ. 2017

## อ้างอิง

หมวดหมู่:ละครโทรทัศน์ช่องทีวีเอ็น‎
หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2560
หมวดหมู่:ละครโทรทัศน์เกาหลีใต้ที่ยุติการออกอากาศในปี พ.ศ. 2560
แขวงดินแดง

**ดินแดง** เป็นแขวงหนึ่งในเขตดินแดง กรุงเทพมหานคร เป็นที่ตั้งสำนักงานเขตดินแดง และ ที่ตั้งศาลาว่าการกรุงเทพมหานครแห่งที่สอง

## ที่ตั้งและอาณาเขต
แขวงดินแดงตั้งอยู่ทางตอนใต้ของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับแขวงรัชดาภิเษก (เขตดินแดง) มีถนนมิตรไมตรี ถนนประชาสงเคราะห์ และถนนประชาราษฎร์บำเพ็ญเป็นเส้นแบ่งเขต
* **ทิศตะวันออก** ติดต่อกับแขวงห้วยขวาง (เขตห้วยขวาง) มีถนนรัชดาภิเษกและถนนอโศก-ดินแดงเป็นเส้นแบ่งเขต
* **ทิศใต้** ติดต่อกับแขวงมักกะสัน  (เขตราชเทวี) มีคลองสามเสนเป็นเส้นแบ่งเขต
* **ทิศตะวันตก** ติดต่อกับแขวงสามเสนใน (เขตพญาไท) มีถนนดินแดงฟากใต้และถนนวิภาวดีรังสิตฟากตะวันออกเป็นเส้นแบ่งเขต

## อ้างอิง

ดินแดง
มัสยิดขาว (อัรร็อมละฮ์)

**มัสยิดขาว** (; ) เป็นมัสยิดสมัยอุมัยยะฮ์ในอัรร็อมละฮ์ ประเทศอิสราเอล ซึ่งปัจจุบันเหลือเพียงหออะซาน ธรรมเนียมอิสลามท้องถิ่นระบุว่า บริเวรตะวันตกเฉียงเหนือของมัสยิดมีมะกอมของนบีศอเลียะห์อยู่

หออะซานนี้ยังมีอีกชื่อว่า **หอผู้พลีชีพทั้งสี่สิบ** ตามธรรมเนียมอิสลามที่สืบต้นตอถึง ค.ศ. 1467 อ้างว่ามีผู้ติดตามของศาสดามุฮัมมัด 40 คนถูกฝังในมัสยิดนี้ เรื่องราวนี้ส่งอิทธิพลแบบผิด ๆเข้าไปในธรรมเนียมคริสเตียนตะวันตกในคริสต์ศตวรรษที่ 16 ว่ามัสยิดขาวเคยเป็นโบสถ์ที่อุทิศแด่ผู้พลีชีพทั้งสี่สิบแห่งเซบัสเต

## อ้างอิง

## บรรณานุกรม

*
*, London,

## อ่านเพิ่ม

*Conder, Claude Reignier and H.H. Kitchener (1881): *[https://archive.org/details/surveyofwesternp02conduoft The Survey of Western Palestine: memoirs of the topography, orography, hydrography, and archaeology].* London:Committee of the Palestine Exploration Fund. **vol 2** (p.270, ff)

หมวดหมู่:ประวัติศาสตร์อิสราเอล
หมวดหมู่:มัสยิดในประเทศอิสราเอล‎
หมวดหมู่:สถาปัตยกรรมอาหรับ
หมวดหมู่:บัญชีรายชื่อเบื้องต้นของมรดกโลก
วัดแม่สะงา

**วัดแม่สะงา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน

วัดแม่สะงาสร้างเมื่อ พ.ศ. 2399 ชาวบ้านเรียกว่า **วัดจองแม่งา** ตามประวัติวัดแจ้งว่าสร้างขึ้นมาพร้อมกับหมู่บ้านแม่สะงา โดยมีพ่อจองตะก่า จองสิ่ง ซึ่งเป็นคหบดีในหมู่บ้านเป็นผู้นำในการสร้าง เริ่มแรกสร้างเป็นโรงไม้สักทั้งหลัง ต่อมาได้ทรุดโทรมลง จนเมื่อ พ.ศ. 2521 ชาวบ้านได้รื้อหลังเก่าและสร้างหลังใหม่ขึ้น สำหรับศาลาหลังนี้ นายทุนแหล่ง เชาว์พิกุลอดีตผู้ใหญ่บ้านแม่สะงาเป็นผู้สร้างขึ้น วัดได้รับพระราชทานวิสุงคามสีมาเมื่อวันที่ 3 กันยายน พ.ศ. 2535

อาคารเสนาสนะที่สำคัญ ได้แก่ ศาลาการเปรียญ ปูชนียวัตถุมี พระพุทธรูปพระประธาน ปางมารวิชัย ศิลปะมัณฑะเลย์ หน้าตักกว้างประมาณ 50 นิ้ว และกว้าง 30 นิ้ว จำนวน 2 องค์ สร้างด้วยวิธีใช้ไม้ไผ่สาน จารึกฐานพระประธานองค์ใหญ่ระบุว่า ผู้สร้างคือพ่อเฒ่าสึ่งโหลง แต่ไม่ปรากฏปีที่สร้าง 

## รายนามเจ้าอาวาส
* พระอาจารย์ปุก
* พระอาจารย์หยอม
* พระอ่าริยะ
* พระอธิการเล็ก
* พระสุข
* พระวัน
* พระบุญรัต
* พระวิริยะ
* พระน้อย ธัมมนนโท

## อ้างอิง

แม่สะงา
แขวงรัชดาภิเษก

**รัชดาภิเษก** เป็นแขวงหนึ่งในเขตดินแดง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 ตั้งชื่อตามถนนในพื้นที่

## ที่ตั้งและอาณาเขต
แขวงรัชดาภิเษกตั้งอยู่ทางตอนเหนือของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับแขวงจอมพล (เขตจตุจักร) มีคลองบางซื่อ คลองพระยาเวิก และคลองน้ำแก้วเป็นเส้นแบ่งเขต
* **ทิศตะวันออก** ติดต่อกับแขวงสามเสนนอกและแขวงห้วยขวาง (เขตห้วยขวาง) มีถนนรัชดาภิเษกเป็นเส้นแบ่งเขต
* **ทิศใต้** ติดต่อกับแขวงดินแดง (เขตดินแดง) มีถนนประชาราษฎร์บำเพ็ญ ถนนประชาสงเคราะห์ และถนนมิตรไมตรีเป็นเส้นแบ่งเขต
* **ทิศตะวันตก** ติดต่อกับแขวงสามเสนใน (เขตพญาไท) มีถนนวิภาวดีรังสิตฟากตะวันออกเป็นเส้นแบ่งเขต

## อ้างอิง

รัชดาภิเษก
วัดกลางทุ่ง (จังหวัดแม่ฮ่องสอน)

**วัดกลางทุ่ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน

## ประวัติ
วัดกลางทุ่งสร้างเมื่อ พ.ศ. 2448 สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2333 

แรกเริ่มมีการสร้างเจดีย์ขึ้น ผู้สร้าง คือ จองอูพะก่าแวง กวีวัฒน์ บริเวณที่สร้างเป็นสวนกล้วย ก่อนสร้างอูพะก่าแวง กวีวัฒน์ ได้ฝันถึงภรรยาที่เสียชีวิต (นางจิ่ง) ฝันว่านางต้องการให้สร้างเจดีย์บริเวณสวนกล้วยแห่งนี้ อูพะก่าแวง กวีวัฒน์ จึงนิมนต์พระที่วัดนาบอน (ปัจจุบันไม่มีแล้ว) มาจำพรรษา 

เมื่อสร้างกูฎีแล้วตั้งชื่อว่า **จองปุ๊กป่าโหย่ง** หรือวัดบุพพารามซึ่งสอดคล้องกับความเชื่อเรื่องจองแปดหลังในพระพุทธศาสนา ต่อมามีการขยายวัดให้ใหญ่ขึ้นเมื่อ พ.ศ. 2458 นายอูป่อและนางส่วย วิมาละ มีศรัทธาได้สร้างพระพุทธรูป (เจ้าพาราเหม่ป้อก) ปัจจุบันเป็นพระประธานของศาลาการเปรียญ หลังมีการเปลี่ยนแปลงการปกครองยกแม่ฮ่องสอนขึ้นเป็นจังหวัด "จองปุ๊กป่าโหย่ง" ได้เปลี่ยนชื่อวัดเป็น "วัดกลางทุ่ง" เนื่องจากวัดตั้งอยู่กลางทุ่งนา วัดได้รับพระราชทานวิสุงคามสีมาเมื่อวันที่ 26 ตุลาคม พ.ศ. 2516 เขตวิสุงคามสีมา กว้าง 40 เมตร ยาว 80 เมตร 

## ปูชนียวัตถุ
พระพุทธรูปประธาน เจ้าพาราเหม่ป้อก เป็นพระพุทธรูปศิลปะมัณฑะเลย์ ปางมารวิชัย ในพระหัตถ์ซ้ายถือลูกสมอ ขนาดหน้าตักกว้าง 70 นิ้ว องค์พระส่วนที่เป็นพระวรกายทาสีขาว จีวรนิ้วลงรักปิดทอง ชายจีวรประดับกระจก พระเศียรทางด้วยรักสีดำ เบื้องซ้ายและขวามีพระพุทธรูปลักษณ์เดียวกันขนาดหน้าตัก 30 นิ้ว เบื้องหน้าองค์พระมีรูปปั้นพระอัครสาวก 

## รายนามเจ้าอาวาส
* พระครูวิริยมงคล พ.ศ. 2456–2482
* พระต่าย พ.ศ. 2482–2484
* พระยุ้น พ.ศ. 2484–2485
* พระครูสุมนวรคุณ พ.ศ. 2486–2538
* พระสมุห์ทองสุข สทธาธิโก พ.ศ. 2538–2542
* พระใบฎีกาสมพงษ์ ปภากโร พ.ศ. 2542–2550
* พระอธิการเสรี ธีรปญโญ พ.ศ. 2550–

## อ้างอิง

กลางทุ่ง
ชาริ (เมือง)

**ชาริ** () เป็นเมืองที่ตั้งอยู่ในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ณ เดือนกันยายน ค.ศ. 2016 เมืองนี้มีประชากรประมาณ 11,897 คน มีความหนาแน่นของประชากร 16 คนต่อตารางกิโลเมตร และมีพื้นที่ทั้งหมด 736.97 ตารางกิโลเมตร อุทยานแห่งชาติชิเรโตโกะตั้งอยู่ภายในชาริ

ในช่วงสงครามโลกครั้งที่ 2 เมื่อวันที่ 22 มิถุนายน ค.ศ. 1945 ชาริถูกโจมตีจากเรือดำน้ำยูเอสเอส บาร์บ (USS Barb) การโจมตีครั้งนี้มีความโดดเด่นเนื่องจากเป็นการโจมตีเป้าหมายที่อยู่บนพื้นดินด้วยจรวดจากเรือดำน้ำครั้งแรก

## บุคคลที่มีชื่อเสียง
*  - อดีตนักซูโม่
*  - นักการเมือง

## ภูมิอากาศ

## อ้างอิง

## แหล่งข้อมูลอื่น
* 
* เว็บไซต์ทางการ 

หมวดหมู่:เมืองในจังหวัดฮกไกโด
หมวดหมู่:กิ่งจังหวัดโอค็อตสค์
ตำนานพื้นเมืองเชียงใหม่

thumb|ต้นฉบับใบลานของพงศาวดารเมืองเชียงใหม่ ที่หอสมุดแห่งชาติ มี 10 ผูก ในรูปเป็นหน้าที่ 13 ของผูกที่ 7
**ตำนานพื้นเมืองเชียงใหม่** เป็นตำนานเรื่องราวที่เกี่ยวข้องกับอาณาจักรล้านนาและความสัมพันธ์กับอาณาจักรเพื่อนบ้าน เช่น สยาม จีนตอนใต้ พม่า มอญ ล้านช้าง และญวน ยังมีเรื่องราวตำนานอเนกประสงค์ทั้งตำนาน นิทาน พงศาวดาร จดหมายเหตุและศาสนประวัติในเล่มเดียวกัน เนื้อหาเริ่มต้นตั้งแต่การตั้งถิ่นฐานชุมชน นครรัฐ แคว้นน้อยใหญ่ พัฒนาไปจนถึงราชอาณาจักร ภายใต้การปกครองของราชวงศ์มังรายที่ทรงสืบเชื้อสายมาจากลวจักรราช ตำนานมีหลายฉบับซึ่งมีเนื้อหาคล้ายกัน บางฉบับใช้จุลศักราช บางฉบับใช้พุทธศักราช ปัจจุบันมีการตรวจสอบชำระตำนานใช้ชื่อว่า ตำนานฉบับ 700 ปี

## ฉบับ
ฉบับที่ถือว่าเป็นฉบับปฐมภูมิคือ ฉบับวัดพระงามและฉบับ CMA.HPms.

* ตำนานพื้นเมืองเชียงใหม่ ฉบับวัดพระงาม จังหวัดเชียงใหม่ จ.ศ. 1216 จากหอสมุดแห่งชาติ
* ตำนานพื้นเมืองเชียงใหม่ ฉบับ CMA.HPms. จารเมื่อ จ.ศ. 1288 จาก ดร. ฮันส์ เพนท์ มีจำนวนใบลานทั้งหมด 8 ผูก ต้นฉบับได้มาจากอำเภอเชียงแสน จังหวัดเชียงราย สันนิษฐานว่าคัดลอกขึ้นเมื่อ พ.ศ.​ 2421
* ตำนานพื้นเมืองเชียงใหม่ ฉบับวัดอัฏฐารส จังหวัดลำพูน จารเมื่อ จ.ศ. 1244
* ตำนานพื้นเมืองเชียงใหม่ ฉบับวัดหลวง จังหวัดแพร่ จารเมื่อ จ.ศ. 1246
* ตำนาน 15 ราชวงศ์ ฉบับวัดเมธังกราวาส  จังหวัดแพร่ จารเมื่อ จ.ศ. 1251
* ตำนานพื้นเมืองเชียงใหม่ฉบับนอตอง ตีพิมพ์ที่กรุงปารีส เมื่อ พ.ศ. 2475 แปลจากอักษรธรรมครั้งแรกเป็นภาษาฝรั่งเศสโดย คาร์มิล นอตอง อดีตกงสุลฝรั่งเศสประจำเมืองเชียงใหม่
* ตำนานพื้นเมืองเชียงใหม่ ฉบับวัดพิชัย จังหวัดลำปาง จารเมื่อ พ.ศ. 2489
* ตำนานพื้นเมืองเชียงใหม่ ฉบับวัดศรีโสดา จังหวัดเชียงใหม่ จารเมื่อ พ.ศ. 2510
* ตำนานพื้นเมืองเชียงใหม่ ฉบับสำนักนายกรัฐมนตรี พ.ศ. 2514
* พงศาวดารโยนก ของ พระยาประชากิจกรจักร์ (แช่ม บุนนาค) พ.ศ. 2516
* สิบห้าราชวงศ์ ของสถาบันวิจัยสังคม มหาวิทยาลัยเชียงใหม่ พ.ศ. 2518
* ตำนานพื้นเมืองเชียงใหม่ ฉบับ 700 ปี พิมพ์ พ.ศ. 2538
* The Chiang Mai Chronicle ฉบับแปลภาษาอังกฤษ พิมพ์ พ.ศ.​ 2538 ปรับปรุง พ.ศ. 2541
* ตำนานเมืองเชียงใหม่ แต่งโดยพระครูโสภณกวีวัฒน์ (ธนจรรย์ สุระมณี) พิมพ์ พ.ศ. 2550

## อ้างอิง

หมวดหมู่:บันทึกเหตุการณ์ล้านนา
หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศไทย
เจเอส อิซูโมะ (ดีดีเอช-183)

**เจเอส อิซูโมะ** () เป็นเรือบรรทุกเฮลิคอปเตอร์ของกองกำลังป้องกันตนเองทางทะเลญี่ปุ่น ซึ่งในปี ค.ศ. 2020 ได้ถูกดัดแปลงเป็นเรือบรรทุกเครื่องบินเบา แต่ถูกจัดอย่างเป็นทางการว่าเป็นเรือพิฆาตปฏิบัติการอเนกประสงค์ โดยเธอเป็นเรือนำในชั้นอิซูโมะ

## รูปภาพ

ไฟล์:USMC F-35B conducting a vertical landing aboard the JS Izumo.jpg|
ไฟล์:DDH-183 いずも(1).jpg|
ไฟล์:JS Ise＆JS Izumo conducted joint exercises with the HMS Queen Elizabeth strike group.jpg|


## อ้างอิง

หมวดหมู่:เรือพิฆาตบรรทุกเฮลิคอปเตอร์ชั้นอิซูโมะ
อ
อ‎
อ‎
อ
อ
อ
อ
อ
อ
อ
พระอัฎฐารส

**พระอัฎฐารส** เป็นพระนามของพระพุทธปฏิมา มีลักษณะเป็นพระพุทธรูปประทับยืนขนาดใหญ่ที่นิยมสร้างกันในสมัยสุโขทัย ปัจจุบันมีอยู่ 6 องค์ คือที่วัดมหาธาตุจำนวน 2 องค์ และที่วัดตะพานหิน จังหวัดสุโขทัย ที่วัดพระศรีรัตนมหาธาตุและวัดวิหารทอง จังหวัดพิษณุโลก และที่วัดเจดีย์หลวง จังหวัดเชียงใหม่

## คติ
พระอัฎฐารสตีความตามนามได้ว่า "อัฎฐะ" แปลว่า แปดรวมกับ "รส" ซึ่งเข้าใจว่าเพี้ยนมาจากคำว่า "ทศ" แปลว่า สิบ รวมความแล้วหมายถึง พระยืนสูงถึงสิบแปดศอก

ชื่อเรียกพระปฏิมานี้ปรากฏหลักฐานในศิลาจารึกหลักที่ 1 ว่า "....กลางเมืองสุโขทัยนี้ มีพิหาร มีพระพุทธรูปทอง มีพระอัฏฐารศ" และ "...ในกลางอรัญญิก มีพิหารอันณึ่งมนใหญ่  สูงงามแก่กม มีพระอัฏฐารศอันณึ่ง ลุกยืน...." ในตำนานมูลศาสนาได้กล่าวถึงการสร้างพระพุทธรูปสูง 18 ศอกในสมัยหริภุญชัย 

ความหมายของพระอัฎฐารสตีความได้เป็น 2 แนวคิด ได้แก่ "พระสูง 18 ศอก" และ "พระผู้เปี่ยมด้วยพุทธคุณ 18" แนวคิดแรกปรากฏอยู่ในคัมภีร์อรรถกถา พุทธวงศ์ ที่กล่าวถึงความสูงของพระโคตมพุทธเจ้า โดยพระพุทธปฏิมาที่มีความสูง 18 ศอกมี 2 องค์ที่วัดมหาธาตุ ส่วนที่วัดตะพานหินมีขนาดใกล้เคียง ส่วนความเชื่อเรื่องพุทธคุณอันประเสริฐ ปรากฏในอาฏานาฏิยปริตรว่า "อุเปตา พุทฺธธมฺเมหิ อฏฺฐารสหิ นายกา … พระพุทธเจ้าทั้งหลายผู้เป็นนายกคือผู้นำ ทรงประกอบด้วยพุทธธรรม 18 ประการ"

คติความเชื่อในการสร้างงานปฏิมากรรมพระอัฎฐารสเกิดขึ้นเมื่อใดไม่สามารถบอกได้ชัด ปรากฏปฏิมากรรมอิริยาบถยืนขนาดสูงใหญ่ ที่ประเทศศรีลังกาและถูกเรียกว่า "มีขนาดเท่าพระพุทธเจ้าขณะมีพระชนม์ชีพ" สันนิษฐานว่าสร้างในสมัยพระเจ้าปรากรมพาหุที่ 1 (Parakramabahu I) ซึ่งครองราชย์ พ.ศ. 1696–1729

นอกจากนี้ยังมีคติพระอัฎฐารสในความหมาย "พระสี่อิริยาบถ" ได้แก่ วัดพระพายหลวง วัดเชตุพน อำเภอเมืองสุโขทัย จังหวัดสุโขทัย และวัดพระสี่อิริยาบถ จังหวัดกำแพงเพชร กล่าวคือไม่ได้ว่าอยู่ในอิริยาบถใด ปางใด ในความสูง 18 ศอก ก็จัดอยู่ในกรอบพระอัฎฐารส

## ระเบียงภาพ

ไฟล์:Sukhothai - 06.jpg|วัดมหาธาตุ จังหวัดสุโขทัย
ไฟล์:Wat Saphan Hin (I).jpg|วัดตะพานหิน จังหวัดสุโขทัย
ไฟล์:Wat Phra Si Rattana Mahathat, Phitsanulok (I).jpg|วัดพระศรีรัตนมหาธาตุ จังหวัดพิษณุโลก
ไฟล์:Wat Wihan Thong, Phitsanulok - วัดวิหารทอง พิษณุโลก -img 09.jpg|พระอัฎฐารสองค์จำลองวัดวิหารทอง จังหวัดพิษณุโลก
ไฟล์:พระอัฏฐารสศรีสุคตทศพลญาณบพิตร วัดสระเกศ.jpg|พระอัฏฐารสศรีสุคตทศพลญาณบพิตร วัดสระเกศราชวรมหาวิหาร ซึ่งอัญเชิญมาจากวัดวิหารทอง จังหวัดพิษณุโลก
ไฟล์:วัดเจดีย์หลวงวรวิหาร Ritthichai 01.jpg|วัดเจดีย์หลวง จังหวัดเชียงใหม่
ไฟล์:PraseeTemp.JPG|วัดพระสี่อิริยาบถ จังหวัดกำแพงเพชร
ไฟล์:201412041222b (Hartmann Linge) Wat Chetuphon.jpg|วัดเชตุพน จังหวัดสุโขทัย


## อ้างอิง

หมวดหมู่:พระพุทธรูป
หมวดหมู่:ศิลปะสุโขทัย
อำเภอชาริ

**อำเภอชาริ** () เป็นอำเภอที่ตั้งอยู่ในกิ่งจังหวัดโอค็อตสค์ จังหวัดฮกไกโด ประเทศญี่ปุ่น

ณ ค.ศ. 2004 อำเภอนี้มีประชากรประมาณ 24,608 คน ความหนาแน่นของประชากร 17.25 คนต่อตารางกิโลเมตร และมีขนาดพื้นที่ทั้งหมด 1,426.74 ตารางกิโลเมตร

ใน ค.ศ. 1869 เมื่อฮกไกโดแบ่งเขตการปกครองออกเป็น 11 แคว้น และ 86 อำเภอ อำเภอชาริในขณะนั้นตั้งอยู่ในแคว้นคิตามิ

## เมือง
*คิโยซาโตะ
*โคชิมิซุ
*ชาริ

ชาริ
จนกว่าจะได้รักกัน

**จนกว่าจะได้รักกัน** () เป็นละครแนวโรแมนติกคอมเมดี ซึ่งดัดแปลงจากนวนิยายและละครโทรทัศน์เรื่อง **[[ลิขิตกามเทพ]]** ของอาริตา จากการกำกับของ นก-ณธภร พัชรชญานนท์ นำแสดงโดยปริญ สุภารัตน์ และอุรัสยา เสปอร์บันด์ ออกอากาศทุกวันจันทร์และอังคาร เวลา 20:30 น. ระหว่างวันที่ 25 มีนาคม - 28 พฤษภาคม พ.ศ. 2567

## เรื่องย่อ
เรื่องราวของ **อาโป** (อุรัสยา เสปอร์บันด์) สถาปนิกสาวที่เพิ่งถูก **เกม** (กัมมัญญ์ กลมแก้ว) แฟนหนุ่มนอกใจไปมีคนอื่นแบบต่อหน้าต่อตา จำต้องแต่งงานกับ **ภูดิน** (วิลลี่ แมคอินทอช) นักธุรกิจหนุ่มใหญ่คราวพ่อเจ้าของ ภูดินปาร์ค เพื่อแลกกับการชดใช้หนี้ที่พ่อแม่ของเธอที่เสียไปแล้วกู้เงินจากภูดินมาเพื่อเลี้ยงดูเธอตามคำสั่งของ **ดาริน** (ชนานา นุตาคม) ผู้เป็นป้า โดยที่เธอไม่รู้เลยว่าภูดินก็คือพ่อของ **เหมือง** (ปริญ สุภารัตน์) ผู้ชายที่ช่วยชีวิตเธอตอนจมน้ำระหว่างไปพักผ่อนที่ทะเลหลังจากอกหักโดยใช้ชื่อปลอมว่า **วิว** จนเผลอใจไปมีสัมพันธ์แบบวันไนท์สแตนด์ ทำให้เหมืองโกรธอาโปและเข้าใจผิดคิดว่าเธอจะมาหลอกลวงพ่อของเขา

## นักแสดง

## ข้อโต้เถียง
ในฉากเปิดตัวละครเรื่อง จนกว่าจะได้รักกัน ได้มีชาวเน็ตนำไปเทียบแบบช็อตต่อช็อตว่าคล้ายคลึงกับซีรีส์เกาหลีเรื่องความรักในเมืองใหญ่ หรือ Lovestruck in the City เมื่อปี 2020 ที่นำแสดงโดย จี ชัง-อุก และคิม จี-ว็อน อยู่หลายจุด จนคิดว่าได้มีการซื้อลิขสิทธิ์นำมาสร้างใหม่

## อ้างอิง

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์โดยรักละคร
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์เกี่ยวกับความสัมพันธ์ชั่วข้ามคืน
วันคนถนัดซ้ายสากล

**วันคนถนัดซ้ายสากล** () เป็นวันสากลที่จัดขึ้นทุกปีในวันที่ 13 สิงหาคม เพื่อเฉลิมฉลองความเป็นเอกลักษณ์และความแตกต่างของคนถนัดซ้าย วันนั้นเกิดขึ้นครั้งแรกในปี ค.ศ. 1976 โดย ดีน อาร์. แคมป์เบลล์ ผู้ก่อตั้งองค์กรคนถนัดซ้ายสากล (Lefthanders International Inc.)

## อ้างอิง

หมวดหมู่:วันสำคัญ
หมวดหมู่:ความถนัดมือ
หมวดหมู่:วันสำคัญในเดือนสิงหาคม